צמדן

צַמְדָּן או שם גנרי סקוץ' (באנגלית Hook-and-loop fastener או שם מותג שהפך גנרי Velcro) הוא פס הצמדה העשוי משתי רצועות של אריג ניילון: אחת הרצועות מכוסה בקרסים זעירים, והשנייה - בלולאות זעירות. בהצמדת הרצועות נתפסים הקרסים בלולאות והרצועות נותרות צמודות זו לזו. ניתן להפריד ביניהן על ידי משיכה ביד, וכך הקרסים, העשויים ניילון גמיש, משתחררים.

את הצמדן המציא ז'ורז' דה מסטראל משווייץ בשנת 1948. עד 1950 יוצר הצמדן מכותנה, אך לאחר מכן החל להיות מיוצר מניילון.

הרכיסה בצמדן נוחה וקלה, והוא משמש כיום לרכיסת תיקים, בגדים, נעליים, חלוקי מנתחים ואף חליפות חלל.

קישורים חיצוניים

יובל הולצמן, לעז עברי: מילים לועזיות הייחודיות לעברית, ד', על מקור המילה בבלוג של יובל הולצמן, 28/5/2016

הערות שוליים 

טקסטיל
אביזרי חיבור
שווייץ: המצאות